Kätlin Villmann	Teie: 05.12.2025	
Bonava Eesti OÜ	
	
 	Meie: 06.01.2026 nr 3-2/1214 - 9	

	

	
Harku järve idakalda ja lähiala detailplaneering		

Austatud Kätlin Villmann	

Täname, et olete tutvunud 24.11. – 08.12.2025 avalikul väljapanekul olnud Harku järve idakalda ja lähiala detailplaneeringu (edaspidi detailplaneering) lahendusega ja esitanud omapoolsed ettepanekud ja vastuväited. Viitate, et olete insolatsiooni tingimustega arvestamise osas teinud ametile ettepaneku juba 16.12.2022. Amet vastas Bonava Eesti OÜ 16.12.2022 kirjale selgitusega, et planeeringu koostamisel arvestatakse insolatsiooni analüüsis Paldiski mnt 120 // Pikaliiva tn 5 // 7 // 9 // 11 kinnistul olemasoleva elamuga. 
Viitate õigesti, et lähtuvalt planeerimisseaduse (edaspidi PlanS) § 126 lõike 1 punkt 12 on detailplaneeringu üheks ülesandeks insolatsioonitingimuste seadmine. Olete seisukohal, et detailplaneeringuga kavandatud hoonestusaladel ja määratud ehitusõigusel on otsene negatiivne mõju Paldiski mnt 120 // Pikaliiva tn 5 // 7 // 9 // 11 kinnistul olemasoleva elamu korteritele.  
Tallinna Linnaplaneerimise Ameti (edaspidi amet) selgitab, et kooskõlas juhendiga „Ruumi otsese päikesevalguse (insolatsiooni) kestuse arvutamise juhend“ (koostatud: 02.2020; edaspidi insolatsiooni juhend) on  insolatsiooni kestus arvutatud ajavahemiku 22. aprill kuni 22. august kohta, mis tähendab, et 22. aprill ja 22. august on tagatud vähemalt nõutud insolatsiooni kestus, mis antud uuringus arvutatud, st näiteks 24. juunil on insolatsiooni kestus pikem, kui esitatud uuringus näidatud.
Planeeringu koostaja on ametile selgitanud, et insolatsiooni juhendis on sätestatud, et insolatsiooni kestuse hindamisel on vaatluspunkt seina välispinnal akna keskel 90 cm kõrgusel ruumi põrandast, st ei ole öeldud, et seina sisemise külje välispinnal. Kuna uuritud kortermajas on kahe poolega aknad ehk akna ava (avatäite) keskkohas on aknaraami liist, on õige valida klaaspinna keskkoht. Detailplaneeringu materjalide juurde lisatud insolatsiooni arvutamise aluseks on insolatsiooni juhend, mitte EVS-EN 17037:2019+A1:2021. Standardi alusel tulebki arvutust teistmoodi teha ning see ei olnud 2023 koostatud insolatsiooni arvutamise aluseks.
Selgitame, et detailplaneeringu alusel koostatavates ehitusprojektides tuleb tagada insoatsiooni nõuete täitmine. Vastav nõue on sätestatud detailplaneeringu seletuskirjas p 4 Ehitusprojekti koostamise ja ehitamise nõuded, alapunktis 4.1  -  Viia läbi täiendav insolatsioonianalüüs.
Samuti palute projekteerimisel ja ehitustöödel arvestada pinnasevee alandamisega seonduvat mõju kõrval kinnistu hoonestusele. Teete ettepaneku enne ehitustööde algust teostada piirnevatel kinnistutel asuva hoonestuse kaardistamine, fotografeerimine ning tuvastamaks võimalike vajumisi ja pragunemisi. Vajalik  reeperite majakate paigaldamine. Samuti soovite kooskõlastada reeperite ja majakate asukohad. 
Detailplaneeringu seletuskirja ehitusprojekti nõuetesse lisatakse vastavad tingimused.
Bonava Eesti OÜ on kaasatud detailplaneeringu menetlusse. 
Vastavalt PlanS § 136 lg 3 anname teada, et detailplaneeringu avaliku väljapaneku tulemuste avalik arutelu toimub 19 jaanuaril kell 17.00 Haabersti Linnaosa Valituse saalis aadressil Ehitajate tee 109a/1, ruumis 211.
Vastavalt planeerimisseaduse § 136 lõikele 5 võib avaliku väljapaneku käigus kirjalikult arvamust esitanud isik loobuda oma arvamusest, teatades sellest detailplaneeringu koostamise korraldajale kirjalikku taasesitamist võimaldavas vormis.

	

Lugupidamisega	

	
	
(allkirjastatud digitaalselt)	
Kristi Grišakov	
teenistuse juht

	

Koopia:	RUUM JA MAASTIK OÜ, maarja@ruumjamaastik.ee; Arcojärve OÜ info@arcovara.com	

Marica Sepp
6404380 marica.sepp@tallinnlv.ee